อุทาหรณ์ เลี้ยงเด็ก 2 ขวบให้กินนมอย่างเดียว สุดท้ายท้องผูก เดินไม่ได้
(ภาพประกอบไม่เกี่ยวกับข่าว),หมอเตือน แม่กับยายเลี้ยงเด็กหญิง 2 ขวบ 9 เดือน ให้กินนมวันละ 10 กว่ากล่อง ไม่เคยกินข้าวเลย สุดท้ายเด็กปวดท้อง ท้องผูก เดินไม่ได้ ขาไม่มีแรง ขาดวิตามิน,แฟนเพจ ,Infectious ง่ายนิดเดียว, โพสต์ข้อความเล่าว่า แม่กับยายพาเด็กหญิงวัย 2 ขวบ 9 เดือน มาหาหมอด้วยอาการท้องผูก ปวดท้อง จากการสอบถามพบว่า ที่ผ่านมาให้เด็กกินนมวันละ 10-12 กล่อง ยังไม่เลิกขวดนม เกิดมาเด็กไม่เคยกินข้าวเลย ยายบอกว่า กินข้าววันละ 1 เม็ด ไม่กินผัก ไม่กินเนื้อสัตว์เลย นอกจากนี้แม่ยังให้เด็กกินน้ำอัดลม ขนมถุง,ทำให้เด็กท้องผูกรุนแรง ต้องสวน ต้องกินยา ไม่มีฝึกขับถ่าย ทำให้ขับถ่ายไม่เป็นเวลา เด็กมีอาการปวดท้อง นอนร้องตลอด อุจจาระไม่ออก ต้องเจาะเลือดให้น้ำเกลือ ขาดวิตามินซี เดินไม่ได้ ปวดขาไม่มีแรง เพลีย ตัวเล็ก น้ำหนัก ความยาวรอบศีรษะตกเกณฑ์,อย่างไรก็ตาม หมอได้แนะนำวิธีปรับเปลี่ยนพฤติกรรมการกินอาหาร และการขับถ่ายของเด็กให้กับแม่และยาย ดังนี้,1. ต้องให้ทานข้าว 3 มื้อ ไม่ควรเดินป้อนข้าว ไม่กินข้าวคำน้ำคำ หากเด็กโตแล้วให้กินเองได้ เวลากินข้าวนั่งกินกับผู้ใหญ่เป็นมื้อๆ ไม่ดูทีวี ถ้าเด็กไม่กินต้องเก็บ ให้เรียนรู้ว่าคือเวลากินข้าว มีอาหารว่างเสริมได้ระหว่างมื้อ,2. ลดปริมาณนมให้เหลือ 2-3 กล่องต่อวัน,3. เพิ่มข้าว ผักผลไม้ เนื้อสัตว์ ไข่,กรณีขาดวิตามินซีให้กินวิตามินซีขนาดเม็ดละ 50 มิลลิกรัม กินวันละ 1-2 เม็ด กินมากก็อาจระคายเคืองกระเพาะอาหารได้ รวมถึงผักและผลไม้เป็นแหล่งอาหารที่มีวิตามินซี โดยเฉพาะ ผักใบเขียว บร็อคโคลี่ มะเขือเทศ ผลไม้ เช่น ฝรั่ง ส้ม มะละกอ มะม่วง มะนาว กีวี สตรอเบอร์รี่ แคนตาลูป,4. ฝึกขับถ่ายทุกเช้า มีที่นั่งกระโถนของเด็ก แยกจากผู้ใหญ่,5. งดนมขวดหลังอายุ 18 เดือน ให้ดื่มจากแก้ว หรือใช้หลอดดูด,6. รักษาสุขภาพในช่องปาก แปรงฟัน ไม่นอนกินคาขวดนม และพบทันตแพทย์,7. งดน้ำอัดลม ขนมถุง อาหารไม่มีประโยชน์,8. กรณีขาดธาตุเหล็ก แพทย์จะตรวจเลือด และให้ยาธาตุเหล็กเสริมกับมื้ออาหารและนม,9. คนเลี้ยงดูต้องปฏิบัติให้เหมือนกันทุกคนในบ้าน,10. มาพบหมอเด็ก กรณีพบหลายปัญหาเพื่อรับคำแนะนำ บางรายต้องใช้ยาเพื่อรักษาภาวะท้องผูก ขาดธาตุเหล็ก และขาดวิตามินซี.,Infectious ง่ายนิดเดียว
หมอเตือน แม่กับยายเลี้ยงเด็กหญิง 2 ขวบ 9 เดือน ให้กินนมวันละ 10 กว่ากล่อง ไม่เคยกินข้าวเลย สุดท้ายเด็กปวดท้อง ท้องผูก เดินไม่ได้ ขาไม่มีแรง ขาดวิตามิน
วิธีเลี้ยงลูก,เลี้ยงเด็ก,ท้องผูก,เด็กกินนม,ข่าวโซเชียล,ข่าวทั่วไป